Държавен вестник, бр. 102, 2009 г., стр. 75

БРОЙ  102	
Д Ъ Р Ж А В Е Н  В Е С Т Н И К 	
СТР.  75  
Изпълнителят на БП коригира електронния отчет 
в сроковете по чл. 232 и чл. 233.
Чл. 241. При констатиране на неправилно 
попълнени данни  в отчетните документи и/ или 
грешки, установени при обработката на електронен 
отчет за извършената дейност от изпълнителя на 
БП, в определен от НЗОК формат, РЗОК инфор­
мира изпълнителя на БП с писмени указания за 
необходимите корекции и допълнения.
Чл. 242. При необходими корекции и допъл­
нения на финансово-отчетните документи РЗОК 
връща фактурата и спецификацията към нея на 
изпълнителя на БП с писмени указания за необ­
ходимите корекции и допълнения, но не по-късно 
от 20-о число на месеца на отчитане. В срок до 
3 работни дни изпълнителят на БП се задължа­
ва да представи фактурата с кредитно/дебитно 
известие към нея и спецификацията към тях. В 
случай на отказ от страна на изпълнителя на БП 
фактурата с кредитно/дебитно известие към нея 
и спецификацията се придружават от отказ на 
ИМП, предоставен в писмена форма.
Чл. 243. Плащанията на изпълнителите на 
ИМП се извършват чрез РЗОК до 30-о число на 
месеца, следващ отчетния.
Чл. 244. При неспазване на посочения в чл. 232 
срок за представяне на отчетните документи от 
изпълнителите на БП обработката им и съответното 
заплащане се извършват в сроковете за следващия 
период за отчитане.
Чл. 245. Ако изпълнителят на БП не спази реда 
за корекции по чл. 242 в текущия или следващия 
период за отчитане, на ИБП не се заплаща отче­
тената дейност.
Чл. 246. Плащанията се извършват в левове 
по банков път по обявена от изпълнителя на БП 
в индивидуалния договор банкова сметка.
Чл. 247. За неверни данни, посочени в отчетите 
и справките, изискуеми по договора, изпълнителите 
на БП носят отговорност съгласно условията на 
глава двадесета от действащия НРД.
Чл. 248. В случай, че плащането за извършените 
и отчетени дейности не се извърши в сроковете, 
определени с договора, на изпълнителя на БП се 
дължи законна лихва за забава за просроченото 
време.
Регулация на дейностите в болничната медицин­
ска помощ 
Чл. 249. (1) Регулацията на разходите за бол­
нична помощ се осъществява съгласно чл. 4 от 
ЗБНЗОК 2010 по правила, определени от УС на 
НЗОК.
(2) Регулацията в болничната помощ се из­
вършва от УС на НЗОК за:
1. дейности за диагностика и лечение по кли­
нична пътека от приложение № 5 от Наредба 
№ 40 от 2004 г.;
2. медицински изделия за болнично лечение в 
определени КП по чл. 240.
(3) Всяко тримесечие към индивидуалните 
договори с изпълнителите на БП се определя 
стойност на разходите, разпределена по месеци.
(4) Стойностите на разходите, разпределени по 
месеци по ал. 3, се определят в приложение, което 
представлява неразделна част към индивидуалните 
договори с изпълнителите на БП.
Раздел VI
Документация и документооборот за изпълнители 
на болнична помощ
Чл. 250. Документацията, която е длъжен да води 
и съхранява всеки изпълнител на БП, включва до­
кументите по чл. 206, ал. 1 и първични медицински 
и финансови документи по приложения № 3 и 5. 
Чл. 251. Изпълнителите на БП задължително 
отчитат дейността си по електронен път в ЦУ на 
НЗОК чрез предоставените от НЗОК модули на 
специализиран софтуер за болници. 
Чл. 252. Първичният медицински документ 
„Направление за хоспитализация“ (бл. МЗ-НЗОК 
№ 7) се изготвя съгласно изискванията и рекви­
зитите, посочени в приложение № 3. Документът 
се попълва в два екземпляра, като:
1. регистрационните и медицинските данни в 
документа, необходими за насочване за хоспита­
лизация, се попълват от лечебното заведение за 
извънболнична или болнична медицинска/дентална 
помощ или друго лечебно заведение;
2. регистрационните и медицинските данни в 
документа относно приемането за хоспитализация 
и болничното лечение на ЗЗОЛ се попълват от 
лечебното заведение за БП; първият екземпляр на 
документа и уточнени реквизити от него на елек­
тронен носител се изпращат заедно с финансовите 
отчетни документи в РЗОК, а вторият остава на 
съхранение в лечебното заведение за БП;
3. документите на пациента от болничното ле­
чебно заведение се попълват и подписват от лекари, 
работещи по съответната КП, посочени в РЗОК; 
4. при дехоспитализация в „Направление за хос­
питализация“ (бл. МЗ-НЗОК № 7) и в епикризата 
като лекуващ лекар се подписва лекарят-специалист, 
посочен в РЗОК (като лекар, оказващ медицинска 
помощ по договор с НЗОК по клиничната пътека).
Чл. 253. В диагностично-консултативния блок/
приемен кабинет (ДКБ/ПК) се води журнал с лични 
данни на преминаващите през ДКБ/ПК ЗЗОЛ с 
регистриране на направление за хоспитализация.
Чл. 254. В „История на заболяването“ (ИЗ) 
се отразяват датата и часът на постъпването на 
ЗЗОЛ в лечебното заведение – изпълнител на 
болнична помощ.
Чл. 255. Финансовият документ към факту­
рата – спецификация за извършена дейност по 
КП – се издава в два екземпляра от всички из­
пълнители на БП. Първият екземпляр, придружен 
с фактура и направленията за хоспитализация, се 
предава в РЗОК в сроковете по чл. 232. Вторият 
екземпляр остава при изпълнителя на БП.
Чл. 256. Неразделна част към спецификацията 
са месечните отчети по КП. 
Чл. 257. В РЗОК се води отчетност за всички 
първични медицински и финансови документи, 
които изпълнителите на БП представят по опис 
за отчитане на извършената дейност.
Чл. 258. При констатиране на неправилно 
попълнени данни във финансовите документи на 
изпълнителите на БП РЗОК ги връща за корекция 
в установения срок.